b'\n_START_ARTICLE_\nChicago Transit Authority (album)\n_START_SECTION_\nZgodovina\n_START_PARAGRAPH_\nSkupina Chicago je bila ustanovljena leta 1967 kot \xc2\xbbThe Big Thing\xc2\xab, predhodnica katere je bila skupina \xc2\xbbThe Missing Links\xc2\xab. Skupina se je zatem preimenovala v Chicago Transit Authority, leta 1968 pa je skupino pod svoje okrilje vzel producent James William Guercio. Za\xc5\xa1\xc4\x8ditni znak skupine je bila zmes trobil in jazza z rock and rollom. Guercio je imel ob\xc4\x8dutek, da bo ta zmes uspe\xc5\xa1na, zato je lobiral na zalo\xc5\xbebi, da bi dali skupini prilo\xc5\xbenost._NEWLINE_Konec leta 1968 je skupina sklenila pogodbo z zalo\xc5\xbebo Columbia Records in konec januarja posnela svoj prvenec. Guercio je predtem produciral drugi album zasedbe Blood, Sweat & Tears, da bi tako zbral dobolj kapitala za Chicago. Proti koncu snemanj Chicago Transit Authority, so se \xc4\x8dlani skupine odlo\xc4\x8dili, da bodo izdali dvojni album. Skepti\xc4\x8dna, ker je bil to debitantski album, se je skupina odlo\xc4\x8dila, da lahko izdajo dvojni album, \xc4\x8de se odpovejo tantiemam._NEWLINE_Poleg skladb, ki so iz\xc5\xa1le na albumu, je skupina posnela \xc5\xa1e nekaj drugih skladb. \xc2\xbbWake Up Sunshine\xc2\xab, \xc2\xbbIt Better End Soon\xc2\xab, (obe sta iz\xc5\xa1li na drugem albumu skupine, Chicago), \xc2\xbbLoneliness is Just a Word\xc2\xab\xc2\xa0(iz\xc5\xa1la je na albumu Chicago III in zgodnja verzija skladbe \xc2\xbbMississippi Delta City Blues\xc2\xab\xc2\xa0(precej druga\xc4\x8dna verzija od verzij, ki sta iz\xc5\xa1li na albumih Live in Japan in Chicago XI) izvirajo iz tega \xc4\x8dasa. Ostale takrat posnete skladbe, kot sta \xc2\xbbDedicated to Girl Number 1\xc2\xab\xc2\xa0in \xc2\xbbOnce Upon a Life\xc2\xab\xc2\xa0ni sta bili nikoli izdani._NEWLINE_V prvotni zasedbi so si glavni vokal delili klaviaturist Robert Lamm, kitarist Terry Kath in basist Peter Cetera, James Pankow, Lee Loughnane in Walter Parazaider so skrbeli za podporo pihal in trobil (trombon, trobenta in saksofon ter klarinet in flavta), Danny Seraphine pa je igral bobne in tolkala. Glavni komponisti v tem \xc4\x8dasu so bili Lamm, Kath in Pankow. Jimi Hendrix je bil navdu\xc5\xa1enec Kathovega igranja. Po navedbi notranjih opomb albuma, je bil Kathov solo pri skladbi \xc2\xbbFree Form Guitar\xc2\xab\xc2\xa0ustvarjen in izveden brez uporabe pedalov. V poklon Hendrixovemu kitarskemu ekspresionizmu (uporabljal je wah in fuzz pedale), je namesto teh Kath kitaro vklopil naravnost v studijski oja\xc4\x8devalec in pri celotni skladbi v enem poskusu improviziral za namen \xc4\x8distega tona. \xc2\xbbFree Form Guitar\xc2\xab\xc2\xa0je vplivala na zvrst noise._NEWLINE_Album je takoj postal hit in dosegel 17. mesto ameri\xc5\xa1ke in 9. mesto britanske lestvice. Kriti\xc4\x8dne reakcije so bile mo\xc4\x8dne, z albuma pa ni iz\xc5\xa1el noben hit single. Leta 1970 in 1971 so se singli \xc2\xbbDoes Anybody Really Know What Time It Is?\xc2\xab\xc2\xa0(7. mesto), \xc2\xbbBeginnings\xc2\xab\xc2\xa0(7. mesto) in \xc2\xbbQuestions 67 and 68\xc2\xab\xc2\xa0(71. mesto) izkazali za zakasnjene hite. Album je na lestvici ostal takrat rekordnih 171 tednov in prejel zlati certifikati, kasneje pa \xc5\xa1e platinastega in dvojnega platinastega. To je eden izmed dveh albumov (drugi je Chicago V, ki ne vsebuje nobene skladbe Cetere. Ta je za\xc4\x8del pisati skladbe z drugim albumom Chicago._NEWLINE_Med promocijsko turnejo, je podjetje Chicago Transit Authority zagrozilo skupini s to\xc5\xbebo, zato je skupina skr\xc4\x8dila svoje ime na Chicago.\n_START_SECTION_\nNaslovnica\n_START_PARAGRAPH_\nNa uradni spletni strani skupine je naslovnica poimenovana \xc2\xbbPainted Shingle\xc2\xab. Notranji ovitek vsebuje individualne fotografije vsakega \xc4\x8dlana skupine, kar je kritik Peter Morelli opisal: \xc2\xbbZa skupino, namerno ustanovljeno kot demokracija brez vodje, med fotografijami zagotovo izstopa Robert Lamm!\xc2\xab\n_START_SECTION_\nPonovne izdaje\n_START_PARAGRAPH_\nLeta 1974 je bil album miksan v kvadrofoni\xc4\x8dnem zvoku in izdan na SQ plo\xc5\xa1\xc4\x8di (GQ-33255) in Dolby Quadraphonic 8-Track (QCA-33255)._NEWLINE_Leta 2002 je bila album remasteriziran in ponovno izdan na zgo\xc5\xa1\xc4\x8denki pri zalo\xc5\xbebi Rhino Records. Za izdajo dvojnega albuma na eni zgo\xc5\xa1\xc4\x8denki, je zalo\xc5\xbeba nekoliko prilagodila nekatere skladbe, kot so \xc2\xbbQuestions #67 and #68\xc2\xab\xc2\xa0(\xc5\xa1est sekund kraj\xc5\xa1a), \xc2\xbbFree Form Guitar\xc2\xab\xc2\xa0(pet sekund dalj\xc5\xa1a), odstranjen pa je bil 10-sekundni premor med skladbama \xc2\xbbSomeday\xc2\xab\xc2\xa0in \xc2\xbbLiberation\xc2\xab._NEWLINE_Leta 2010 je zalo\xc5\xbeba Rhino Handmade ponovno izdala kvadrafoni\xc4\x8dni miks albuma na DTS DVD-ju, leta 2016 pa na DTS-HD Master Audiu, kot del seta Chicago Quadio.\n_START_SECTION_\nNagrade in priznanja\n_START_PARAGRAPH_\nZa ta album je bila skupina nominirana za grammyja za najbolj\xc5\xa1ega novega izvajalca._NEWLINE_Chicago Transit Authority je edini album skupine, uvr\xc5\xa1\xc4\x8den na seznam 1001 Albumov, ki jih morate sli\xc5\xa1ati pred smrtjo._NEWLINE_Leta 2014 je bil album sprejet v Grammy Hall of Fame.'